[{"text_idx": "#000003", "text": "20:1Bwrlwm y BaeCyfoesDiwylliantFfordd o FywLlyfrauPabell RocPortreadSteil"}, {"text_idx": "#000006", "text": "Diolch i fuddsoddiad o \u00a37 miliwn drwy PRhC, mae gan deuddeg \u2018Canolfan Ddarganfod\u2019 ar draws y rhanbarth gyfleusterau newydd"}, {"text_idx": "#000007", "text": "Dros y deunaw mis diwethaf, mae deuddeg \u2018Canolfan Ddarganfod\u2019 ar draws Cymoedd De Cymru wedi derbyn cyfran o\u2019r \u00a37m o gyllid gan Lywodraeth Cymru ar gyfer cyfleusterau newydd a gwelliannau i safleoedd ecogyfeillgar."}, {"text_idx": "#000010", "text": "Mae safleoedd llawer o \u2018Ganolfannau Darganfod\u2019 eraill, y gellir ymchwilio iddynt drwy wefan PRhC, yn cael eu gwella i annog mwy o bobl i brofi manteision iechyd a lles a helpu i ofalu am eu hamgylchedd lleol."}, {"text_idx": "#000011", "text": "Dyma 12 ffordd y gallwch wneud y gorau o Gymoedd De Cymru \u2014 i gyd wrth brofi rhai o\u2019r cyfleusterau newydd sydd ar gael..."}, {"text_idx": "#000013", "text": "Wedi\u2019i ariannu gan Lywodraeth Cymru fel rhan o Barc Rhanbarthol y Cymoedd, mae\u2019r Parc Beiciau Disgyrchiant newydd sbon, traciau pwmp ac ardal chwarae newydd yn atyniadau ychwanegol gwych i Barc Gwledig Cwm Da\u0302r.Y gobaith yw y bydd y cyfleusterau newydd yn annog mwy o bobl i grwydro\u2019r Cymoedd ar gefn beic a phrofi manteision iechyd a lles gwneud ymarfer corff yn yr awyr agored."}, {"text_idx": "#000014", "text": "\u2018Ond does gen i ddim beic!\u2019 Peidiwch a\u0302 phoeni \u2014 gallwch logi un am y diwrnod neu fwynhau mynd am dro hamddenol o amgylch y llyn yn lle."}, {"text_idx": "#000016", "text": "Yn enwog am gynhyrchu glo a haearn yn y 19eg ganrif, mae Blaenafon yn un o brifddinasoedd treftadaeth ddiwydiannol Cymru. Yn wir, mae Tirwedd Ddiwydiannol Blaenafon wedi\u2019i henwi\u2019n Safle Treftadaeth y Byd UNESCO am yr union reswm hwn."}, {"text_idx": "#000017", "text": "Mae Safle Treftadaeth y Byd Blaenafon yn dathlu\u2019r hanes cyfoethog hwn drwy arddangosfeydd rhyngweithiol amrywiol \u2014 a diolch i gyllid Llywodraeth Cymru drwy raglen Parc Rhanbarthol y Cymoedd, mae darganfod eich ffordd o gwmpas yr amgueddfa bellach yn haws nag erioed, gyda digon o arwyddion newydd i\u2019ch cyfeirio ar hyd y ffordd."}, {"text_idx": "#000019", "text": "Mae Llywodraeth Cymru yn falch o fod wedi ariannu nifer o brosiectau ym Mharc Gwledig Bryngarw drwy raglen Parc Rhanbarthol y Cymoedd, gan gynnwys llwybrau pren newydd sbon yn ardal goetir gwlyb y safle. Ynghyd a\u0302 harddwch naturiol y Parc, dyma\u2019r lle perffaith ar gyfer mynd am dro tawel un prynhawn a theimlo\u2019n un a\u0302 natur."}, {"text_idx": "#000020", "text": "Mae prosiectau eraill a ariennir, a weithredir mewn partneriaeth ag Ymddiriedolaeth Ddiwylliannol Awen a Chyngor Bwrdeistref Sirol Pen-y-bont ar Ogwr, yn cynnwys canolfan addysg a lles newydd. Fe\u2019i gelwir \u2018Y Nyth\u2019, ac mae\u2019r ganolfan yn cynnwys ystafell ddosbarth a chegin pwrpasol i\u2019w llogi at ddibenion addysgol a phreifat; lloches feiciau newydd gyda tho sedwm gwyrdd i gynyddu bioamrywiaeth; yn ogystal ag offer chwarae awyr agored newydd ar gyfer teuluoedd \u2014 wedi\u2019u gwneud o ddeunyddiau naturiol yn unig."}, {"text_idx": "#000022", "text": "Mae\u2019r tirnod eiconig yng nghanol Caerffili yn sefyll dros y dref gydag arwyddoca\u0302d diwylliannol a hanesyddol cyfoethog. Defnyddiwyd cyllid Llywodraeth Cymru drwy raglen Parc Rhanbarthol y Cymoedd i ddatblygu\u2019r dirwedd naturiol a choridorau natur sy\u2019n cysylltu\u2019r safle treftadaeth a\u0302 llwybrau lleol."}, {"text_idx": "#000024", "text": "Gydag ystod eang o weithgareddau awyr agored ar gael drwy gydol y flwyddyn, mae Rhodfa Coedwig Cwmcarn yn ganolbwynt i\u2019r Cymoedd ar gyfer popeth sy\u2019n ymwneud a\u0302 natur ac antur. Gyda thirwedd naturiol anhygoel, maes chwarae antur i blant, llynnoedd, coedwigaeth a llwybrau beicio mynydd ar ei hyd, mae\u2019n sicr yn werth ymweld ag ef."}, {"text_idx": "#000025", "text": "Yn fwy na hynny, mae cyllid gan Lywodraeth Cymru drwy raglen Parc Rhanbarthol y Cymoedd wedi cyflwyno sawl cynllun i adnewyddu\u2019r safle dros y 2 flynedd ddiwethaf, gan gynnwys: gwella\u2019r Ganolfan Ymwelwyr a\u2019r Caffi, datblygu llwybrau cerdded a beicio mynydd a hyd yn oed gosod toiledau compostio."}, {"text_idx": "#000027", "text": "Ewch i \u2018Canolfan\u2019, Canolfan Ymwelwyr a Chaffi newydd sbon Parc a Chastell Cyfarthfa am sleisen o gacen a phaned. Wedi\u2019i ariannu gan Lywodraeth Cymru drwy raglen Parc Rhanbarthol y Cymoedd, mae\u2019r cyfleuster newydd yn cynnwys golygfeydd gwych, gan ei wneud yn lle perffaith ar gyfer cinio hamddenol."}, {"text_idx": "#000029", "text": "Wedi\u2019i hamgylchynu gan lwybr ceffylau, llwybrau cerdded a\u2019r llyn chwedlonol sy\u2019n dyddio\u2019n o\u0302l i ddiwedd y 1300au, mae Parc Gwledig Llyn Llech Owain bellach yn gartref i lwybr rhithwir ymdrwythol. Wedi\u2019i ariannu gan Lywodraeth Cymru drwy raglen Parc Rhanbarthol y Cymoedd, mae\u2019r llwybr newydd yn mynd a\u0302 chi ar daith drwy hanes y safle, gan ei wneud yn lle perffaith i deuluoedd ddysgu a chwarae."}, {"text_idx": "#000034", "text": "Wedi\u2019i amgylchynu gan amgylcheddau naturiol a phyllau hardd, gydag arsyllfa 360 gradd, mae digon o bethau i\u2019w darganfod ac ardaloedd i\u2019w crwydro yn y Ganolfan Ddarganfod hon. Gyda llawer o ddatblygiadau cyffrous wedi\u2019u cynllunio ar gyfer 2022, cewch ddarganfod mwy yn y man..."}, {"text_idx": "#000035", "text": "Dewch o hyd i fadfall ddw\u0302r gribog, sy\u2019n greadur dan fygythiad, yng Ngwarchodfa Natur Parc Slip"}, {"text_idx": "#000036", "text": "Mae dros fil o rywogaethau bywyd gwyllt a rhai o blanhigion mwyaf prin Cymru yng Ngwarchodfa Natur Parc Slip, sydd i\u2019w gweld ar draws pedwar ar ddeg cilometr o lwybrau cerdded wedi\u2019u nodi, llwybrau beicio sy\u2019n addas i deuluoedd a llwybr ceffylau."}, {"text_idx": "#000037", "text": "Diolch i gyllid gan Lywodraeth Cymru, mae Parc Rhanbarthol y Cymoedd wedi gweithio gyda phartneriaid i osod man picnic newydd a sied feiciau a\u0302 tho gwyrdd yn y Parc, i annog mwy o bobl i ymweld a chysylltu a\u0302 natur."}, {"text_idx": "#000039", "text": "Gyda llwybrau wedi\u2019u hadnewyddu a goleuadau Parc yn dilyn cyllid gan Lywodraeth Cymru drwy raglen Parc Rhanbarthol y Cymoedd, mae Parc a Lido Ynysangharad yn gartref i brif bwll awyr agored Cymru a pharc chwarae antur a\u0302 nodweddion diwydiannol, ar gyfer teuluoedd, nofwyr ymroddgar a nofwyr cymdeithasol o bob oedran a gallu i\u2019w mwynhau."}, {"text_idx": "#000041", "text": "Wedi\u2019i amgylchynu gan lwybrau beicio mynydd, llwybrau cerdded a\u2019r awyr agored, Parc Coedwig Afan yw\u2019r lle perffaith i dreulio\u2019r prynhawn os ydych chi wrth eich bodd ag anturiaethau."}, {"text_idx": "#000042", "text": "Diolch i gyllid gan Lywodraeth Cymru drwy raglen Parc Rhanbarthol y Cymoedd, mae gan Ganolfan Ymwelwyr Parc Coedwig Afan ardal chwarae antur newydd sbon erbyn hyn, a phan fydd y gwaith wedi\u2019i gwblhau, bydd yn elwa o bwyntiau cysylltu camperfans newydd yn ogystal a\u0302 thoiled wedi\u2019i adnewyddu a chawodydd ym maes parcio\u2019r Ganolfan Ymwelwyr."}, {"text_idx": "#000044", "text": "\u201cMae ein deuddeg canolfan ddarganfod yn gynrychiolaeth wych o Gymoedd De Cymru \u2014 natur gymunedol, harddwch."}, {"text_idx": "#000045", "text": "\u201cGan ddefnyddio dull Cymoedd cyfan, rydym yn falch o weithio\u2019n agos gyda phartneriaid ar draws y rhanbarth i gydnabod a manteisio i\u2019r eithaf ar botensial asedau naturiol a diwylliannol Cymoedd De Cymru i sicrhau buddion cymdeithasol, economaidd ac amgylcheddol i gymunedau lleol a chenedlaethau\u2019r dyfodol."}, {"text_idx": "#000046", "text": "Rwy\u2019n ddiolchgar i bawb sy\u2019n ymwneud a\u0302\u2019r gwelliannau yn gyffredinol ac rwy\u2019n gobeithio y bydd pobl y Cymoedd yn parhau i fwynhau\u2019r lleoedd arbennig hyn yn 2022 a thu hwnt."}, {"text_idx": "#000047", "text": "\u201cRwy\u2019n hyderus y bydd yr holl welliannau hyn, yn ogystal a\u0302\u2019n mentrau a\u2019n prosiectau cymunedol eraill \u2014 fel Cynllun Gwarcheidwaid PRhC a gyflwynir gan Groundwork Cymru \u2014 yn chwarae rhan fawr yn y gwaith o helpu ein cymunedau a\u2019n hymwelwyr i ddeall ein hamgylchedd naturiol yn well a sut rydym yn gwneud y mwyaf ohono fel rhan o\u2019n bywydau pob dydd.\u201d"}, {"text_idx": "#000048", "text": "I gael rhagor o wybodaeth am unrhyw un o\u2019r Canolfannau Darganfod a grybwyllir uchod, ewch i valleysregionalpark.wales"}]